Heilsueflandi samfélag er heildræn nálgun sem Embætti landlæknis vinnur að í samstarfi og samráði við sveitarfélög , opinberar stofnanir , frjáls félagasam Meginmarkmið Heilsueflandi samfélags er að styðja samfélög í að skapa umhverfi og aðstæður sem stuðla að heilbrigðum lifnaðarháttum , heilsu og vellíðan allra íbúa . Í Heilsueflandi samfélagi er heilsa og líðan allra íbúa í fyrirrúmi í allri stefnumótun og aðgerðum á öllum sviðum og allir geirar hafa hlutverk . Unnið er með áhrifaþætti heilbrigðis og vellíðanar ( sjá mynd Áhrifaþættir heilbrigðis og vellíðanar ) s.s. félags - , efnahags - og menningarlegar aðstæður , manngert og náttúrulegt umhverfi til að skapa sem ákjósanlegastar aðstæður í lífi , leik og starfi fyrir fólk á öllum æviskeiðum . Holla valið þarf að vera eins auðvelt og kostur er s.s. að hreyfa sig , borða hollt , rækta geðið og ástunda grænan lífsstíl á sama tíma og spornað er gegn áhættuhegðun s.s. neyslu tóbaks , áfengis og annarra vímuefna . Með undirskrift samnings um Heilsueflandi samfélag einsetja sveitarfélög sér að vinna markvisst lýðheilsustarf , í samræmi við markmið og leiðarljós Heilsueflandi samfélags með stuðningi frá Embætti landlæknis og öðrum sem að starfinu koma . Í stýrihópnum fyrir Heilsueflandi samfélag í Hrunamannahrepp eru fulltrúar : Lýðheilsu - og æskulýðsnefndar ( 3 ) , Öldungaráðs ( 1 ) , Ungmennaráðs ( 1 ) ásamt fulltrúa sveitarstjórnar og verkefnastjóra . Verkefnastjóri : Íþrótta - og heilsufræðingur Þann 23. Maí 2019 undirritaði Hrunamannahreppur samning með Embætti Landlæknis um að gerast heilsueflandi samfélag . Um leið skrifuðu undir fulltrúar grunnskóla , leikskóla , félagsmiðstöðvar og íþróttamannvirkja ásamt fulltrúum 6 félagasamtaka um að vera virk í að byggja upp okkar heilsueflandi samfélag